cyanic-selkie/wikianc huggingface dataset:
Yad Hana
Kibbutzen vart grunnlagd i 1950 av ei gar'in-gruppe av Dror-medlemmar og vart kalla opp etter Hannah Szenes. I 1953 vart det ein splid i Mapam (som kibbutzen høyrte til), og dei fleste kibbutzen-medlemmane gjekk over til Maki. 120 innbyggjarar var usamde i dette og grunnla ein ny kibbutz i nærleiken, kalla Yad Hana Senesh (som vart oppløyst i 1972). Som følgje av dette vart kibbutzen kjend som «den einaste kommunistiske kibbutzen.»
Verdscupen i skiskyting 2002
Verdscupen i skiskyting 2002 tok til 6. desember 2001 og vart avslutta 24. mars 2002. Turneringa omfatta 24 individuelle tevlingar for begge kjønn. Renna fann stad i Hochfilzen i Austerrike, Pokljuka i Slovenia, Osrblie i Slovakia, Antholz i Italia, Oberhof og Ruhpolding i Tyskland, Salt Lake City i USA, Östersund i Sverige, Lahti i Finland og Oslo i Noreg.
Epworth i Lincolnshire
Epworth er ein by på Isle of Axholme i grevskapet Lincolnshire i England. Han har kring 3500 innbyggjarar.
Verdscupen i skiskyting 2002
Dei mannlege utøvarane tevla i fire 20 km normalprogram, åtte stk 10-kilometer sprint, ni jaktstartar à 12,5 km og tre 15 km fellesstart. I tillegg vart det arrangert seks stafettar over 4 x 7,5 km. Raphaël Poirée frå Frankrike vann verdscupen for tredje året i rad. På andreplass kom Pavel Rostovtsev frå Russland, medan norske Ole Einar Bjørndalen vart tredjemann.
Distriktet Meilen
Meilen er eit av dei tolv distrikta i den tysk-talande kantonen Zürich i Sveits. Distriktet ligg på nordbreidda av Zürichsjøen. Meilen ligg sør i kantonen, og har ei kort grense mot kantonen St. Gallen. Distriktet hadde 96 925 innbyggarar per 31. desember 2010, og dekker eit areal på 85 km2. Byen Meilen, som ligg i sentralt i distriktet, er hovudstad.
Distriktet omfattar elleve kommunar. Dei er Erlenbach, Herrliberg, Hombrechtikon, Küsnacht, Männedorf, Meilen, Oetwil am See, Stäfa, Uetikon am See, Zollikon og Zumikon.
Express Cove
Express Cove er ei lita vik nord for Foca Point på vestkysten av Signy Island i Sør-Orknøyane. Ho har ein særs forriven kyst med mange øyar og skjer. Ho vart grovt kartlagd i 1933 av eit lag frå Discovery Investigations, og kartlagd i 1947 av Falkland Islands Dependencies Survey. Ho vart namngjeven av UK Antarctic Place-Names Committee etter den amerikanske skonnerten «Express», kommandert av Thomas B. Lynch, som vitja Sør-Orknøyane i 1880.
Gadish
Gadish (hebraisk גָּדִישׁ) er ein moshav i Ta'anakh-området nord i Israel i Gilboa regionale kommune. Han vart grunnlagd av emigrantar til Israel frå Marokko i ein plan om å busetje Ta'anakh-området.
Namnet Gadish tyder «toppa» og syner til at ein person har meir enn nok jordbruksavlingar.
Bronisław Malinowski
Utdanning
Malinowski studerte ved det Jagellonske universitetet i Krakow og tok der doktorgarden i matematisk fysikk i 1908. Deretter arbeidde han nokre år som forelesar ved universitetet i Leipzig. Der kom han i kontakt med det som då vart kalla Völkerpsychologie, eller folkepsykologi, og som fanga interessa hans. Vel medveten om at samtidas fremste antropologar og sosiologar heldt til i England, flytta han til London og byrja studere antropologi ved London School of Economics (LSE). I perioden juni 1915 og mai 1916, samt oktober 1917 og oktober 1918 dreiv han på med banebrytande feltstudiar på øygruppene D’Entrecasteaux-øyane og Trobriandane aust for dagens Papua Ny-Guinea. År 1922 tok han sin andre doktorgrad. Han vart verande i London, der han fekk arbeid som universitetslærar.
Den moderne antropologien
Fram til Malinowskis feltarbeid i Trobriandane hadde antropologi mest bestått av tekstanalyse og teoretisering kring segnstoff. Antropologane hadde i dei fleste tilfella aldri vore på dei stadene som dei vart rekna for å vere ekspertar på, men leit på informasjon frå sjøfolk, handelsreisande og soldatar. Gjennom sitt to år lange feltarbeid endra Malinowski grunnreglane for antropologisk forsking. Desse grunnreglane er framleis herskande i moderne sosialantropologi der det lange feltarbeidet nærmast er obligatorisk under forskarutdanninga på dei fleste universitet.
Dei viktigaste oppgåvene for ein sosialantropolog er i fylgje Malinowski å:
I praksis skulle dette, sa Malinowski, føregå gjennom å:
Nøkkelordet i Malinowskis antropologi var, og er, deltakande observasjon. Feltforskaren skal integrerast så til den grad i samfunnet under lupa, att han deltar i dei daglege aktivitetane (vaskar, jagar, lagar mat, bygger hytter, deltar i seremoniar og ritar etc) for slik å få eit nærbilete av kvardagslivet og kulturen.
Funksjonalisme
Antropologien var, slik dei fleste samfunnsvitskapar var og er, eit barn av si tid. I kjølvatnet av kolonialismen hadde antropologar som Lewis Henry Morgan og Leslie White formalisert og strukturert læra om kulturevolusjon, som i praksis gav akademisk legitimitet til europearane si kolonisering av "dei mindre utvikla" folka i Afrika og Asia.
Malinowski gjekk kraftig mot dette synet og hevda at ulike system av økonomi, slektskap, religion, mytar, overgangsritar etc har grunnlag i ulike folks verkelege behov, meir enn ei linjær utvikling frå lægre til høgre. Eit veldefinert og avansert slektskapssystem garanterer at innavl kan unngåast i område der risikoen for dette er stor. Dette kultursynet fekk nemninga funksjonalisme. Seinare skulle Alfred Radcliffe-Brown utvikle funksjonalismen og skape omgrepet strukturfunksjonalisme, der han kritiserte Malinowski får å vere for einspora og eindimensjonell i analysen. Sjølv om den reinodla funksjonalismen i stor grad er oppgjeven av dagens antropologar, spela den ei viktig rolle i å svekke den eurosentrismen som rådde tidleg på 1900-talet.
Malinowski om religion
Til skilnad frå mange andre, samtidige antropologar var Malinowski påverka av samtidige straumdrag innom psykologien. Når det gjaldt spørsmålet om religion var han inspirert av William James og hans verk Varieties of Religious Experiences (1902). Malinowski hevda som James at religion hadde opphav i den individuelle erfaringa. Det høyrde til stunder då individa var for seg sjølve, distansert frå samfunnet. Medan Émile Durkheim såg religion som noko primært sosialt, såg Malinowski det i staden som noko høgst privat. Malinowski meinte religion fyller ein funksjon for individet, ikkje den sosiale gruppa.
Malinowski døydde 1942 i New Haven i Connecticut i USA.
Verk
{Utval)
Jonathan Quarcoo
Jonathan Tetteh Quarcoo er ein norsk friidrettsutøvar fødd i Bodø. Han vart norsk meister på 200 meter i 2015, 2017 og 2018, dei to siste åra vann han NM-gull også på 100 meter. Quarcoo er medlem i FIK Orion.
Aktiv
Både i 2017 og 2018 vart Quarcoo dobbelmeister i noregsmeisterskapen, han vann med tildels stor margin på 100 m så vel som 200 m. Den 15. juli 2017 sprang han i Bydgoszcz sitt livs beste løp, sette presonbeste på 200 meter med tida 20,39 sekund og vann gullmedaljen i U-EM. Knapt eitt år seinare presterte han også livsbeste på 100 meter då han på Bislett stadion kom i mål etter 10,22 sekund. Innandørs-sesongen 2018 vart han nordisk meister på 60 meter.
I 2019 plagast Quarcoo med skade og vart tredjemann på 100 m i noregsmeisterskapen. Han stod over heile 2020-sesongen, kom tilbake i tevling i 2021.
Fylkesveg 61 (fleirtyding)
Fylkesveg 61 finst i fleire fylke i Noreg:
Harrogate Convention Centre
Harrogate Convention Centre, tidlegare Harrogate International Centre, er eit konferanse- og messekompleks i Harrogate i North Yorkshire i England.
Bakgrunn
Konferansekomplekset har historie tilbake til 1835, då dei fyrste utstillingssalane, The Spa Rooms, blei opna på området. I 1903 opna Royal Hall som arena for sosiale tilstellingar og møte. Utover i 1930-åra og etter andre verdskrigen utvikla Harrogate seg til ein populær konferanse- og messeby i England. I 1961 blei det arrangert 170 konferansar med 44,000 deltakarar i Harrogate.
I 1970-åra anbefalte ein uavhengig turistanalyse å byggje eit større konferansesenter for å kunne handtere den aukande konferanseverksemda. Rapporten la grunnlaget for bygginga av Harrogate International Centre, som opna dørene i 1982. Hovudsalen hadde plass til nærare 2000 publikummarar, og eit av dei fyrste store arrangementa i senteret var Eurovision Song Contest 1982.
Sidan har senteret blitt gradvis utbygd, blant anna i tidsrommet 2009–2014. Harrogate Convention Centre har åtte utstillingssalar på til saman 13,700 kvadratmeter. I tillegg er det eit hotell tilknytta komplekset. Hovudsalen har plass til opptil 1977 publikummarar, mens Royal Hall har plass til 978 publikummarar.
Krateret Terby
Terby er eit nedslagskrater nord i Hellasbassenget på Mars. Det har ein diameter på kring 170 kilometer og er namnsett etter den belgiske astronomen Francois J. Terby.
Moland kyrkje
Moland kyrkje er ei langkyrkje frå 1843 i Fyresdal kommune i Vestfold og Telemark. Ho vart oppført av byggmeister Gunnar Tarjeisøn Klauvreid etter ei typeteikning av H.D.F. Linstow og under tilsyn av Anders Thorsen Syrtveit. Tidlegare har det stått fleire andre kyrkjebygg på staden. Kyrkjestaden vart truleg flytta til prestegarden i Moland i 1342, og kyrkja fekk etterkvart namn etter prestegarden. «Mor» tyder sand- eller grusslette, og namnet har også blitt skrive i fleirtal som Molandene og som Morland. Presteslekta Morland, som lenge var knytt til Fyresdal, tok namn etter staden.
Surazj
Surazj (russisk Сураж) er ein by i Brjansk oblast i Russland med om lag 12 000 innbyggjarar. Han ligg ved elva Iput, rundt 140 km sørvest for Brjansk.
Kraken Cove
Kraken Cove er den største vika på Candlemas Island i, Sør-Sandwichøyane, og ligg på nordkysten av øya like vest for Demon Point. Namnet vart nytta av United Kingdom Antarctic Place-Names Committee (UK-APC) i 1971 og er kalla opp etter det legendariske norske sjømonsteret.
Sussudio
«Sussudio» er ein song av Phil Collins, gjeve ut som singel i februar 1985. Songen var òg opningssongen på det tredje albumet hans, No Jacket Required, det kom ut i januar same året. Songen vart mykje spelt på MTV i mai og 6. juli nådde både singelen og albumet toppen av salslistene i USA, Musikkvideoen vart filma i ein pub eigd av Richard Branson der Collins spelar songen til ein gjeng som først keiar seg, men så etter kvart byrja å danse.
Soge
Det meste av teksten vart improvisert fram av Collins til rytmen av ein trommemaskin han hadde programmert. «Suss-sussudio» var ord som høvde bra med rytmen. Etter å ha prøvd å finne alternative ord som passa med rytmen, valde Collins å halde på «Sussudio» som òg vart namnet på songen. Programmeringa av synthesizeren, rytmen og synthbassen vart gjort av David Frank frå The System og blåsearrangementet vart seinare basert på basslinja.
Songen vart kraftig kritisert for at han høyrdest for mykje ut som Prince-songen «1999», noko Collins nekta for.
«Sussudio» var den første singelen frå albumet som vart gjeve ut i Storbritannia, og den andre som vart gjeve ut i USA. I Storbritannia nådde songen 12. plass, medan han i USA gjekk heilt til topps på salslista. Ein remix av songen finst på 12"ers.
Mount LeResche
Mount LeResche er eit markant fjell (2040 moh) heilt nord i Homerun Range i Admiralty Mountains i Victoria Land i Antarktis. Det vart kartlagd av US Geological Survey (USGS) frå landmålingar og flyfotografi frå U.S. Navy, 1960-63.
Fjellkjeda vart namngjeve av Advisory Committee on Antarctic Names (US-ACAN) etter Robert E. LeResche, ein biolog i US Antarctic Research Program (USARP) ved McMurdo-basen og Cape Crozier, Ross Island, 1966–67, 1967–68 og 1968-69.
Aitken Cove
Aitken Cove er ei vik som ligg like nordaust for Cape Whitson, langs sørkysten av Laurie Island i Sør-Orknøyane. Ho vart kartlagd i 1903 av Den skotske nasjonale antarktisekspedisjonen under William Speirs Bruce, som namngav ho etter A.N.G. Aitken, rådgjevar for ekspedisjonen.
Vorchdorf
Vorchdorf er ein kommune (Marktgemeinde) i Distriktet Gmunden i forbundslandet Oberösterreich i Austerrike. Kommunen har ei flatevidd på 47,8 km² og i kring 6 500 ibuarar. Landsbyen Vorchdorf med sine om lag 2 800 ibuarar ligg 414 meter over havet, 15 km nord for Gmunden. Folket elles bur i 26 mindre landsbyar, grender og gardar.
Heile 72% av landarealet vert nytta til landbruk, medan 17% er skogdekt.
Gullregn
Gullregn (Laburnum anagyroides) er lauvfellande tre eller busk som vert dyrka som prydplante og som forvillar seg nokre stadar ut i skogen i Noreg.
Vilhelm Evang
Vilhelm Andreas Wexelsen Evang ar ein norsk embetsmann som var leiar for Etterretningstenesta 1946-1966. Som leiar for ei militær eining vart han beskikka som offiser med rang som oberst, til trass for at han mangla militær utdanning og bakgrunn.
Bakgrunn
Evang var fødd i Aker og voks opp i Kristiania. Etter examen artium 1927 vart han i likskap med broren Karl Evang med i organisasjonen Mot Dag, leidd av Erling Falk. I motsetnad til broren Karl var Vilhelm Evang ikkje ein del av Mot Dags indre krets. Han skreiv særs for Leksikonet til Arbeidarane, der hans hovudområde var naturvitskap og geografi. Evang vart cand.real. i geografi ved Universitetet i Oslo i 1939, og var styreformann i Studentsamskipnaden i Oslo 1939-41.
Université Panthéon-Assas
Université Panthéon-Assas (offisielt Paris-II ) er eit universitet i Paris. Det blei skipa etter ei universitetsreform den 1. januar 1971. Universitetet har rundt 19 000 studentar, der i underkant av 15 000 studerer juridiske fag, og ein fagleg og administrativ stab på 2,412.
Bahan i Israel
Bahan (hebraisk skrift בַּחַן) er ein kibbutz sentralt i Israel. Han ligg nær Bat Hefer og høyrer til Heferdalen regionale kommune. I 2006 hadde han eit folketal på 260.
Université Panthéon-Assas
Namnet «Panthéon-Assas» kjem av at Panthéon ligg like i nærleiken av universitetet og at hovudbygget ligg i rue d'Assas. Universitetet ligg vest for Jardin du Luxembourg. Det klassiske studentkvarteret i byen, Quartier latin, er ikkje langt unna.
Bahan i Israel
Kibbutzen vart grunnlagd i 1954 av ei Nahal gar'in-gruppe som bestod av immigrantar frå Sør-Amerika. I nærleiken ligg eit arkeologisk funn kalla Tel Bahan.
Vilhelm Evang
Etterretningssjef
Etter krigen var Evang først sjef for avdelinga «Adm.T.P.». («Administrasjon av tysk personell» – gjennomgang av det tyske personellet som stod i Noreg etter okkupasjonstiden, med sikte på å avdekka krigsforbrytere.) I 1946 overtok han som sjef for etterretningstjenesten, ei stilling han hadde fram til 1966.
Vilhelm Evang bygde i løpet av desse tjue åra ut etterretningstjenesten under den kalde krigen.
Université Panthéon-Assas
I tillegg til jus og økonomiske studium blir det også undervist i administrasjonsfag, politikk og samfunnsvitskap.
Vilhelm Evang
Etterretningssjef
Til trass for at han ikkje hadde nokon militær utdanning, vart han tildelt graden til major i London, og seinare vart han som leiar av etterretningstjenesten forfremja til oberstløytnant og oberst. Både beskikkelsane i militær grad - òg i fredstid - og det faktumet at han leidde ein særs stor militær eining utan militær bakgrunn, samt hans leiarstil, skapte stor misnøye og vanskeleggjorde samarbeidstilhøva til dei militære samerbeidspartnerne.
Avskjed og seinare karriere
Evang mista jobben som etterretningssjef i 1966 etter den sokalla Lygren-saka, grunna interne samarbeidsproblem innan tenesta. Samstundes vart det peikt på at han hadde betre kontaktar til delar av den politiske sektoren, enn til det militære apparatet. Evang sine konfliktar med Asbjørn Bryhn var òg ein del av bakgrunnen for at han måtte forlata stillinga, samstundes med at Bryhn på sin side måtte forlata stillinga som sjef for Overvåkningspolitiet.
Teoriar om utbreiinga av samisk
Samisk i dei nordlege områda
Ein teori som har vore hevda i mange samanhengar, sist av Kalevi Wiik (2002) og Pauli Saukkonen (2006), er at samisk har kome til Sameland allereie i den mesolittiske perioden, med dei første som kom dit. Vi kan kalle dette ein radikal kontinuitetsteori. For Wiik er dette ein del av ein teori der ururalsk var språket i Vest-Europa før dei indoeuropeiske språka, slik at t.d. skilnaden mellom urgermansk og andre indoeuropeiske språk kjem av eit uralsk substrat. For dei andre som står på dette synet har dei arkeologiske argumenta vore sentrale: I og med at det arkeologiske materialet ikkje kan registrere nokre radikale brot vil det meiner det at det heller ikkje lingvistisk har vore noko brot.
Ein annan teori er at samisk har kome til Sameland tidlegast i neolittisk tid, etter at uralsk kom med den kamkeramiske kulturen til Sør-Finland, og deretter spreidd seg nordover med den snorkeramiske kulturen. Pekka Sammallahti (1999, 2001) har stått på dette synet. Ein tredje teori skil seg lite frå den første, men held på at samisk har kome litt seinare til Sameland, først i bronsealderen. Både Christian Carpelan (1984) og Jorma Koivulehto (2006) har stått for dette synet. Desse to syna satsar på å kombinere arkeologiske og språkvitskaplege resultat.
Vilhelm Evang
Familie
Teologen Vilhelm Andreas Wexelsen var Vilhelm Evangs morfar. Vilhelm Evang var bror av Karl Evang.
Teoriar om utbreiinga av samisk
Samisk i dei nordlege områda
Eit fjerde syn er at samisk kom til Sameland først i jarnalderen. Dette synet bygger primært på språklege argument, og har vorte fremja av m.a. Petri Kallio, Jaakko Häkkinen, Ante Aikio og Janne Saarikivi. Dei argumenterer for ei sein oppsplitting av vesturalsk, og for at dei austersjøfinske språka oppsto og forgreina seg sør for Finskebukta.
Dei er ikkje dei første som hevdar dette, M.A. Castrén skreiv allereie i 1858 (s. 151) at ”Jemförelsen emellan de lappska och finska språken ådagalägger, att en ganska nära förvandtskap ännu i dag eger rum emellan ifrågavarande folk, och tänker man sig två tusen år tillbaka, så är det sannolikt, att Lappar och Finnar då voro ett och samma folk.”
Distrikt i Libanon
Guvernementa i Libanon er delte inn i 25 distrikt (Aqdya, eintal qadaa). Beirut guvernement har ingen distrikt. (Dei administrative sentera i distrikta er i parentes.)
Beirut guvernement
Libanonfjella guvernement
Nord guvernement
Beqaa guvernement
Sør guvernement
Nabatiye guvernement
Distrikta er vidare delt inn i kommunar.
Filton
Filton  er ein by i grevskapet Gloucestershire i England. Han har kring 10 000 innbyggjarar og ligg like nord for Bristol, 7 km frå sentrum.
Byen er bygd opp kring Filton kyrkje, som vart bygd på 1100-talet. Lenger nord ligg byane Patchway og Bradley Stoke.
Namnet på byen kjem frå det gammalengelske feleþe (høy) og tūn (gard). Namnet går attende til minst 1187.
Masolino da Panicale
Tommaso di Cristoforo Fini (fødd rundt 1383 i Panicale og død etter 1440 i San Giovanni Valdarno), betre kjend som Masolino da Panicale, var ein italiensk målar under ungrenessansen.
Liv og gjerning
Masolino gjekk sannsynlegvis i lære hos bilethoggaren Lorenzo Ghiberti tidleg i 1400-talet. Masolinos mest omtala verk er freskane i kyrkja Santa Maria del Carmine i Firenze. Desse laga han saman med den 18 år yngre Masaccio året 1425. Trass i aldersskilnaden var det den yngre Masaccio som mest påverka Masolino. Masolino var utdanna i ein gotisk, dekorativ stil som han korkje kunne eller ville frigjere seg frå. Giorgio Vasari omtalar Masolino i kunstnarbiografien sin.
Starodub
Starodub (russisk Староду́б, tyder 'gammal eik') er ein by i Brjansk oblast i Russland med om lag 18 000 innbyggjarar. Han ligg ved elva Babinets i nedslagsfeltet til Dnepr, rundt 140 km sørvest for Brjansk.
Historie
Starodub har vore kjend sidan 1000-talet, då han var ein del av Severia. Han vart brend ned til grunnen av mongolane på 1200-talet. På 1300-talet hamna byen under Storhertugdømet Litauen og seinare under Polen. Mellom 1503–1618 var Starodub ein del av Storfyrstedømet Moskva og så under Polen igjen til 1648. Under Khmelnytskyj-oppstanden vart byen senter for Starodub kosakkregiment og hadde ein stor grad av sjølvstyre mellom 1666 og 1686.
Starodub vart verande ein del av det sjølvstyrte Kosakk-hetmanatet til 1781, då han vart ein distriktsby. I 1796 vart Starodub innlemma i Tsjernigov gubernija. I 1917–1918 var byen okkupert av tyske styrkar. Sovjetisk autoritet vart gjenoppretta i november 1918.
Attraksjonar og fortidsminne
Som eit viktig senter for Kosakk-hetmanatet er Starodub den einaste staden i Russland der ein kan sjå autentiske døme på ukrainsk barokk. Kristi fødsels katedral, bygt i 1617 og restaurert etter ein brann i 1677, er eit typisk døme på kosakkbarokk. Openbaringskyrkja går tilbake til 1789, medan Nikolaikyrkja vart oppført i nyklassisk stil i 1802.
Guisborough
Guisborough er ein marknadsby i grevskapet North Yorkshire i England. Han har kring 18 000 innbyggjarar.
Trubtsjevsk
Trubtsjevsk (russisk Трубчевск) er ein by i Brjansk oblast i Russland med om lag 15 000 innbyggjarar. Han ligg rundt 90 km sørvest for Brjansk.
Historie
Trubtsjevsk er ein gammal severisk by, som første gong er nemnt som Trubetsk i austslaviske dokument som skildrar hendingar i 1164 og 1183. Lokalt reknar ein 975 som grunnleggingsåret. Bynamnet vart i desse tidlege periodane stava som Trubetsj (Трубечь), Trubetsk (Трубецк), Trubtsjesk (Трубческ) og Trubezjsk (Трубежск).
Distriktet Uster
Uster er eit av dei tolv distrikta i den tysk-talande kantonen Zürich i Sveits. Distriktet ligg kringom vatnet Greifensee. Distriktet Uster hadde 120 589 innbyggarar per 31. desember 2010, og dekker eit areal på 112 km². Bykommunen Uster, som er den mest folkerike kommunen i distriktet, er hovudstad.
Distriktet omfattar ti kommunar. Dei er Dübendorf, Egg, Fällanden, Greifensee, Maur, Mönchaltorf, Schwerzenbach, Uster, Volketswil og Wangen-Brüttisellen.
Kfar Yehezkel
Kfar Yehezkel (hebraisk skrift כְּפַר יְחֶזְקֵאל, tyder 'Yehezkel-landsbyen') er ein moshav ovdim nord i Israel. Han ligg i Jezreeldalen, seks kilometer søraust for Afula i Gilboa regionale kommune. I 2007 hadde moshaven eit folketal på 755.
Historie
Kfar Yehezkel vart grunnlagd den 16. desember 1921 av pionerar under den andre Aliyah. Nybyggjarar frå Tel Hai og Hamara, som vart evakuerte på grunn av arabiske åtak frå Libanon, vart av dei som grunnla staden. Han var den andre moshav ovdim i Palestina, etter Nahalal.
Han heitte opphavleg Ayn Tib'un etter ei nærliggande kjelde, men fekk namnet Kfar Yehezkel til minne om Yehezkel Sassoon, som drukna i Bagdad kort tid før. Sidan han ikkje hadde arvingar, vart hans del av familieføretaket donert av brørne hans til å grunnleggje Kfar Yehezkel.
Øystein Aarseth
Øystein Aarseth er ein tidlegare medlem av bandet Mayhem
Steffen I. Toppe
Steffen Ingebriktsen Toppe var ein norsk arbeidar og politikar frå Hamre i Hordaland som representerte Arbeidarpartiet på Stortinget 1961-69.
Far til Toppe var gardbrukar i Åsane og arbeidde i tillegg som dykkar. Sjølv gjekk Toppe Nordhordlands fylkesskule i 1920, på handelsskule i 1921 og Oslo elementærtekniske skole 1923/24. Frå 1920 arbeidde han på ymse veganlegg. Etter 1925 var han lagerarbeidar, frå 1927 tilsett ved Salhus veveri A/S, der han var lagerformann frå 1947.
Toppe var heradsstyremedlem i Åsane frå 1934. Han var varaordførar i Åsane frå 1945 til 1961, bortsett frå toårsperioden 1953-54 då han var ordførar. Hausten 1961 vart han vald til fyrste vararepresentant til Stortinget for Arbeidarpartiet i Hordaland, men då den valde representanten Hjalmar Storeide døydde allereie sju veker etter Stortinget var opna, rykte Toppe inn på fast plass. Han var då medlem i Sjøfarts- og fiskerikomiteen til 1965. Ved stortingsvalet 1965 vart Toppe attvald og sat då i fire år i Protokollkomiteen og i den mindre viktige Valkomiteen. Han tok ikkje attval i 1969.
Toppe var formann i Salhus Turn 1930-34 og 1936-45. Frå 1939 til -47 var han også leiar i Hordaland turnkrins.
Linnean Society of London
Linneaen Society of London er eit vitskapleg selskap vigd studiar og formidling av naturhistorie, evolusjon og taksonomi. Det blei skipa i 1788, og er det eldste vitskaplege selskapet vigd biologi som framleis er verksamt.
Historie
Selskapet blei stifta 18. mars 1788 av James Edward Smith, Samuel Goodenough og Thomas Marsham og andre med interesse for naturhistorie, som botanikaren Joseph Banks. Det tok namn etter Carl von Linné. Det fyrste møtet blei halde 8. april same året. Smith blei vald til styrar for selskapet, ei stilling som han heldt på gjennom årlege omval heilt til han døydde i 1828. Selskapet fekk royal charter (kongeleg stadfesting) i 1802.
I 1791 byrja selskapet å gje ut Transactions of the Linneaen Society of London, som sidan har fortsett under ulike namn som Proceedings of the Linneaen Society of London og Journal of the Proceedings of the Linneaen Society. Sidan 1969 har det gjeve ut tre vitskaplege tidsskrift: Biological Journal of the Linneaen Society, Botanical Journal of the Linneaen Society og Zoological Journal of the Linneaen Society.
Mount Levick
Mount Levick er eit markant fjell, 2390 moh, som ligg på nordvestsida av Tourmaline Plateau i Deep Freeze Range i Victoria Land. Det vart først kartlagd av den nordlege gruppa av Terra Nova-ekspedisjonen, 1910–13, og kalla opp etter G. Murray Levick, kirurg på ekspedisjonen og medlem av den nordlege gruppa.
Tour of Beijing
Tour of Beijing (kinesisk: 游北京) var eit sykkelritt over fem etappar. Rittet var ein del av UCI WorldTour, og vart arrangert av Global Cycling Promotions SA som er ein del av Det internasjonale sykkelforbundet. Rittet vart arrangert i perioden 2011 til 2014.
Stathelle kyrkje
Stathelle kyrkje er ei arbeidskyrkje i Bamble kommune i Vestfold og Telemark fylke.
Kyrkja vart innvigd i 1964. Så vart ho utvida i 1998 og 2010–11, siste gong etter teikningar av Aga Arkitekter i Porsgrunn. Sjølve kyrkjesalen har langplan, og dette kan utvidast med ein sal som står vinkelrett på. Det er galleri over våpenhuset.
Prikkblad
Dieffenbachia
Kommisjonen for gjenopptaking av straffesaker
Kommisjonen for gjenopptaking av straffesaker er ein norsk sjølvstendig statleg etat som undersøkjer og avgjer om ein straffedømt person skal få si sak behandla på nytt i retten. Domfelte personar med ein rettskraftig dom kan søkje kommisjonen om atteropptaking. Kommisjonen foretek ei utgreing av sakens rettslege og faktiske sider og har mynde til å innkalle vitner til avhøyr, gje utleveringspålegg, halda muntlige høyringar og oppnemne sakkyndige. Den kan også fremja spørsmål til retten om personundersøking og bruk av tvangsmidlar. Føremålet med opprettinga er å avsløre justismord. Gjenopptakelseskommisjonen vart oppretta ved revisjon av straffeprosesslovas kap. 27. Lovendringa treddei kraft frå 1. januar 2004.
NM i alpine greiner 1961
Noregsmeisterskapen i alpine greiner 1961 fann stad på Rjukan i Telemark helga 17.-19. mars 1961.
Slalåm
Dato: 19. mars <br style="clear:both;" />
Utfor
Dato: 17. mars <br style="clear:both;" />
Maurbad
Maurbad er ei åtferd der fuglar smør fjørene sine med væske som maurar skil ut. Væska inneheld kjemikaliar som maursyre, som kan fungere som insektmiddel, akarizider, soppdrepar, vere bakteriedrepande eller smørande, eller å gjere maurane etelege ved å fjerne usmakeleg syre. Eventuelt supplerer fuglen òg med eigen olje frå gumpkjertelen. Fuglane unngår stikkande artar og vel i staden artar som sprayar forsvarsvæsker. I staden for maurar, kan fuglar òg bruke tusenbein. Over 250 fugleartar frå minst 30 ulike familiar er kjente for å ta maurbad, alle er sporvefuglar.
Skildring
Dette ritualet har to former: Dei fleste av artane som tar maurbad brukar aktive maurbad og vil tilsynelatande aldri bruke den passive tilnærminga. Etter ein omgang maurbad, vil fuglen ofte halde fram fjørvedlikehaldet med aktivitetar som bading, smørjing med olje frå gumpkjertelen og vanleg fjørstell. Nyare studiar har vist maurbad er mest utbreidd under mytinga, når huda er irritert av fjørveksten. Det kan likevel tilskrivast auka mauraktivitet om sommaren.
Historie
Åtferda vart først skildra på tysk som Einemsen i Ornithologische Monatsberichte XLIII. 138 i 1935 av Erwin Stresemann. Salim Ali tolka ein observasjon av fetteren Humayun Abdulali i 1936 volumet av Journal of Bombay Natural History Society med diskusjonen om Stresemann sin rapport og la framlegg om at omgrepet kan bli omsett til engelsk anting.
Nokre fuglar har vorte observerte i å setje seg inn med jord frå maurtuer og dette har vorte sett på som tilsvarande maurbad.
Funksjon
Praksisen med maurbad har ikkje fått nokon god forklaring. Nokre ornitologar har trudd det er ei form for sjølvstimuli. Det har vore ymta om at maurbad fungerer som middel for å redusere fjørparasittar som midd eller i kontrollere sopp eller bakteriar, sjølv om det har vore lite overtydande støtte for somme av teoriane. Det er mogleg at bruken av spesielle maurartar indikerer graden av nytta av kjemikaliane dei slepp, kjemikaliar som er kjente for å vere insekthemmande. Nokre tilfelle av maurbad omfatta bruk av tusenbein og møllarver, desse er òg kjente for å gje frå seg kraftige defensive kjemikaliar.
I dag meiner dei fleste ornitologane at maurbad kan karakteriserast som ein type fjørvedlikehald.
Maurbad er ei klårt medfødt åtferd, og den oppsiktsvekkjande likeins utføringa hos minst 30 sporvefuglfamiliar, både oscines og suboscines, inneber at ho har reell tyding for fuglen. Nokre individ har vorte observerte med tilsvarande åtferd med hjelp av sigarettsneipar, appelsinskrell og møllkuler tilsynelatande reagerer dei på den ramme lukta av desse objekta.
Elefant
Elefantar er store pattedyr kjenneteikna av store øyre, ein lang snabel, og ofte store støyttenner. Dei høyrer til to slekter i elefantfamilien, Elephas og Loxodonta. Dei nolevande elefantane blir delt inn i to grupper, afrikansk elefant og asiatisk elefant. Desse kan også reknast som to artar, eller ein kan dela inn dei afrikanske elafantan i afrikansk savanneelefant og afrikansk skogelefant.
Elefantar er i dag verdas største landlevande dyr. Den største elefanten ein har funne var ein hann skoten i Angola i 1956, som vog rundt 11 tonn og hadde ei skulderhøgd på nær 4 meter. Typisk er afrikanske hannelefantar 3 meter høge. Nyfødde elefantar er gjerne rundt 120 kg. Dyra har ei fostertid på 22 månader, den lengste av alle landlevande dyr. Dei blir typisk 50 til 70 år gamle.
Lyftestein
Lyftesteinar er store, tunge steinar som har vorte brukte av sterke menneske til å vise styrken sin. Slike steinar ligg gjerne der folk ferdast. Den som klarte å lyfte steinen, fekk ofte namnet sitt knytt til han.
Kjende lyftesteinar i Noreg:
Cummings Cove
Cummings Cove er ei vik mellom Jebsen Point og Porteous Point på vestsida av Signy Island i Sør-Orknøyane. Ho vart grovt kartlagd av Discovery Investigations i 1933 og kartlagd på ny i 1947 av Falkland Islands Dependencies Survey (FIDS). Ho vart namngjeven av UK Antarctic Place-Names Committee etter E.T. Cummings frå FIDS, som var radiooperatør i Cape Geddes i 1946 og ved Deceptionøya i 1947.
Den britiske Cummings vitskaplege hytte ligg ved Cummings Cove ved. Ho vert ofte vitja av personell frå British Antarctic Survey frå Signy Station. Ho har plass for to personar og mat og brensel for to månader.
Kjelder
''
Unetsja
Unetsja (russisk Унеча) er ein by i Brjansk oblast i Russland med om lag 25 000 innbyggjarar. Han ligg ved elva Unetsja, i nedslagsfeltet til Dnepr, rundt 130 km sørvest for Brjansk.
Shkodër
Shkodër er ein by og ein kommune i regionen Shkodër i Albania. Byen ligg ved Shkodërsjøen langt nord i landet. Kommunen har òg ei kort kystlinje og ei kort grense mot regionen Lezhë i sør. I nordaust ligg regionen Kukës, og både i nord og i sørvest grensar kommunen til nabolandet Montenegro.
Kommunen vart oppretta gjennom ei admininistrasjonsreform i 2014, ved at den tidlegare bykommunen Shkodër vart slått saman med landkommunane Ana e Malit, Bërdicë, Dajç, Guri i Zi, Postribë, Pult, Rrethinat, Shalë, Shosh og Velipojë. Dei tidlegare kommunane inngår no som kommunaleiningar i den nye storkommunen. Kommunen har hovudsete i Shkodër.
Ved folketeljinga i 2011 hadde den dåverande bykommunen 77 075 innbyggjarar, medan dei ellere kommunane som i dag utgjer storkommunen Shkodër, til saman hadde 135 612 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Shkodër. Den dåverande bykommunen omfatta berre sjølve byen Shkodër.
Bekkasinsniper
Bekkasinsniper (Limnodromus) er ei lita biologisk slekt i snipefamilien, Scolopacidae. Dei tre artane er mellomstore vadefuglar med lange nebb og middels lange bein.
Skildring
Bekkasinsniper er omtrent like store som ein enkelbekkasin og liknar både bekkasinar og lappspovar i kroppsform, rørsler, og i den raudlege hekkedrakta, men skil seg frå ved dei med monaleg kortare beina. Nebbet til bekkasinsniper er særmerkt langt, tjukkare mot tuppen og nesten umerkeleg nedbøygt. I alle draktene syner dei ei tydeleg augebrynstripe. Dei middels lange beina, som kan virke relativt korte, er grønaktige. I flukta kan ein kvit, avlang oval flekk sjåast på ryggen. Vengene har ein smal kvit bakkant.
Bekkasinsniper hekkar i gras og mosetuer på bakken, aldri langt frå vatn og dei beitar hovudsakleg på sniglar, insekt og andre virvellause dyr som dei lokaliserer med hjelp av dei lange nebba i gjørma i vassmiljøet. Meir sjeldan tar dei òg planteføde.
Alle tre artane er trekkfuglar.
Haverhill i Suffolk
Haverhill  er ein by i grevskapet Suffolk i England. Han har kring 22 000 innbyggjarar, og ligg ikkje langt frå grensa til Essex og Cambridgeshire, 23 km søraust for Cambridge og 72 km nord for sentrum av London.
Swire Seabed
Swire Seabed, er eit norsk reiarlag som inngår i Swire-gruppa, for arbeid på djupet og havbotnen.
Smørflyndre
Smørflyndre (Glyptoceophalus cynoglossus), òg kalla mareflyndre, er ein fisk i flyndrefamilien. Han blir opptil 60 cm lang og kan nå ei vekt på ca. 2,5 kg. Smørflyndre er vanleg langs heile norskekysten, der ho lever på sandbotn frå 40–1500 m djupne. Ho er ein god matfisk.
Hugin AUV
Hugin AUV er ein undervassfarkost utvikla og produsert av Kongsberg Gruppen, i Horten i Vestfold. Den nyttast til autonome undervassoppdrag, både i sivil og militær samanheng til inspeksjon av undervassinstallasjonar (oljeledningar) eller i søk etter sjøminer. Den brukast av fleire land, deriblant Noreg.
Hugin AUV kan leite etter ting på havbotnen ned til 6000 meters djup og kan styrast gjennom akustiske signal (engelsk:"acoustic tether"). Den kan òg vere autonom med leiteprogrammet sett på førehand. Navigasjonen vil då vere tråleiksnavigasjon av typen "Aided Inertial Navigation System" (AINS). Typisk vil ein Syntetisk apertur-sonar vere ein av sensorane, saman med ekkolodd, magnetometer og digitale kamera.
Zjukovka
Zjukovka (russisk Жу́ковка) er ein by i Brjansk oblast i Russland med om lag 18 000 innbyggjarar. Han ligg ved elva Desna, rundt 50 km nordvest for Brjansk.
Han vart grunnlagd i 1868 som ein jernbanestasjon ved Orjol–Riga-banen. Han fekk bystatus i 1962.
Distriktet Winterthur
Winterthur er eit av dei tolv distrikta i den tysk-talande kantonen Zürich i Sveits. Distriktet ligg aust i kantonen, der det grensar mot kantonen Thurgau. Distriktet Winterthur hadde 153 386 innbyggarar per 31. desember 2010, og dekker eit areal på 251 km2. Nokså nøyaktig 2/3 av folket i distriktet bur i byen Winterthur, som er hovudstad.
Factory Cove
Factory Cove er ei lita vik mellom Knife Point og Berntsen Point sør i Borge Bay ved Signy Island i Sør-Orknøyane. Vika vart grovt kartlagd av den norske kvalfangaren Hans Borge i 1913–14, og kalla «Borge Havna» på eit kart frå denne perioden av Petter Sørlle. Namnet Borge vart sidan nytta om bukta som denne vika er ein del av. Vika vart kartlagd på ny av Discovery Investigations i 1927 og gjeve namnet Factory Cove, fordi ruinane av eit kvalkokeri bygt i 1920–21 av Tønsberg Hvalfangeri ligg ved søraustkysten.
Fylkesveg 15
Fylkesveg 15 finst i fleire fylke i Noreg:
M/S Seabed Constructor
M/S Seabed Constructor er eit offshore- og forskingsfartøy (engelsk: "multi-purpose offshore construction vessel"). Ho vart bygd i tida 2013-2014 av Kleven Verft i Noreg for Stig Remøy sitt rederi Olympic Shipping under namnet M/S Olympic Athene.
Utrusting
Seabed Constructor har ei kran som kan lyfta 250 tonn og har ei arbeidsflate på dekk på 1300 kvadratmeter. Ho har en hangar for undervassfartøy (ROV) og verkstad for reparasjon av desse samt ei helikopterplattform for eit helikopter på opptil 15 tonn, til dømes Sikorsky S-92.
Oppdrag 2018
Seabed Constructor har kontrakt på seks år med det Texasbaserte føretaket Ocean Infinity, som i byrjinga av 2018 leitte etter bitar av det malaysiske passasjerflyet som styrta i havet utanfor Indokina i mars 2014 (Malaysia Airlines Flight 370). Leitinga var resultatlaus, og kontrakta med malaysiske styresmakter slutta den 9. juni 2018.
Seinare vart båten send til Argentinakysten for å leite etter den Argentinske ubåten ARA «San Juan» som var meldt sakna 15. November 2017, og den 16. november 2018 vart ubåten funnen. Seabed Constructor hadde med seg fem undervannsrobotar av typen Hugin AUV frå Kongsberg Maritime i Horten som dei brukte til å søkje gjennom havbotnen med. Ubåten låg utanfor Valdes-halvøya på 800 meters djupn.
Ein HaHoresh
Ein HaHoresh (hebraisk skrift עֵין הַחוֹרֵשׁ, tyder Kjelda til plogkaren) er ein kibbutz sentralt i Israel som høyrer til Heferdalen regionale kommune.
Han vart grunnlagd i november 1931 av Hashomer Hatzair-medlemmar frå Aust-Europa, som omgjorde landområdet. Han var ein av dei første busetjingane i den nordlege delen av Emek Hefer.
Kibbutzen vart sperra av og okkupert av britane i desember 1945 i samband med kampen mot fri immigrasjon. Han vart på ny sperra av og okkupet av britane i juni 1946 i lag med nabolandsbyen Givat Haim. Som eit ledd i krigen i 1948 auka kibbutzen atproduksjonen. I 1947 hadde kibbutzen eit folketal på 450.
I 1968 hadde han 570 innbyggjarar som dreiv med intensiv gardsbruk på sitrusplantasjar og meieridrift.
Karaj fylke
Karaj fylke (persisk شهرستان کرج) er eit fylke i Alborz-provinsen i Iran. Det administrative senteret i fylket er Karaj. I folketeljinga i 2006 var innbyggjartalet i fylket 1 709 481. Fylket er delt inn i to distrikt: Sentral-distriktet og Asara-distriktet. Fylket har sju byar: Karaj, Asara, Garmdarreh, Kamal Shahr, Mahdasht, Meshkin Dasht og Mohammadshahr.
Songen Aphrodite
«Aphrodite» er ein song av den australske songaren Kylie Minogue frå det ellevte studioalbumet hennar, Aphrodite (2010). Songen vart skriven av Nerina Pallot og produsert av Andy Chatterley.
Informasjon
«Aphrodite» vart skriven av den britiske songar og låtskrivaren Nerina Pallot og produsert av mannen hennar, Andy Chatterley. Songen vart teken med på studioalbumet av same namn, som vart gjeve ut 5. juli 2010. Minogue spelte inn vokal i juli 2009 i London, der ho òg spelte inn songen «Better than Today» for same album. Songen fekk generelt god mottaking frå kritikarar og vart òg teken med på EP-en A Kylie Christmas, som kom ut 1. desember 2010. Han stod òg på spelelista under turneen Aphrodite: Les Folies Tour og vart framført som den første låta.
Komposisjon
«Aphrodite» er ein dansepopsong som inneheld mange elektroniske element. Minogue skildrar seg sjølv som Afrodite, den greske gudinna for kjærleik, skjønnhet og glede.
Listeplassering
«Aphrodite» nådde sjetteplassen på topplista i Belgia (Ultratip Flandern) den 26. mars 2011, sjølv om songen vart ikkje utgjeven som ein singel. Songen nådde òg 25.-plassen på Belgian Airplay Chart den 12. mars 2011 og tilbrakte to veker på hitlistene.
Fur Seal Cove
Fur Seal Cove er ei vik mellom Lenton Point og Gourlay Peninsula på sørsida av Signy Island i Sør-Orknøyane. Ho fekk dette namnet av UK Antarctic Place-Names Committee på grunn av dei mange pelsselane (fur seal på engelsk) som heldt til i vika og kysten kring.
Rolv Wesenlund
Rolv Helge Wesenlund  var ein norsk komikar, plateprodusent, songar og skodespelar. Han var kanskje mest kjend for å ha spelt hovudrolla i musikalen og filmane om Bør Børson og figuren Marve Fleksnes i TV-serien Fleksnes.
Karriere
I ungdomen var han jazzmusikar (klarinett) og vann NM i jazz to år, vart engasjert som jazzjournalist for NRK med eige jazzmagasin og var jazzspaltist i Dagbladet. Wesenlund vart kjend på TV alt i 1960-åra med serien Og takk for det frå 1969 der han spelte ein heil del sketsjar saman med Harald Heide-Steen jr. (duoen Wesensteen), Gunnar Haugan og Kirsti Sparboe. I denne serien presenterte dei klassikarar som Supperådet, Hos tannlegen og Doble Fustasjeopphengsforkoplinger. Serien vart ei bestseljande plate, og han vart laga i ein like populær svensk versjon. Wesenlund opptredde òg i den svenske underhaldningsserien Publikfriarna (1968–1970) og i det svenske lystspelet Skärgårdsflirt i 1972.
Frå 1964 var han revyforfattar og skodespelar med lengre engasjement ved mellom anna Chat Noir, ABC-Teatret, Oslo Nye Teater og Det Norske Teater. Med bakgrunn som skribent i fleire aviser og frilans-jazzmedarbeidar i NRK, var han i slutten av 1950-åra innspelingssjef hos Philips og hos Arne Bendiksen AS 1964–1965. Som innspelingssjef hos Philips var Wesenlund mellom anna ansvarleg for den korte, tidlege satsinga i Bergen på 1960-talet, Bergen Beat, ein freistnad på å lansere norske grupper innan det ein den gongen kalla piggtrådmusikk. Han skreiv òg songtekstar, mellom anna «Twist it» (1962).
Fra 1966 var Wesenlund i ei tid programsekretær i NRK. Saman med andre unge, framstormande menn med stor entusiasme for det nye fjernsynsmediet (som Harald Heide-Steen jr., Harald Tusberg, Bengt Calmeyer og den svenske regissøren Bo Hermansson) etablerte han ein opprørsk og, for den tida, ganske bøllete type underhaldning. I TV laga dei Kunden har alltid rett, ein parodi på samtidige TV-program, og i radioen dei legendariske Telefonrøret og Hørerøret, som gjorde suksess på plate, og på restaurant Cecil i Oslo hadde dei i 1965 den nyskapande revyen Lysthuset, no med Elsa Lystad og Karin Krog på laget. Wesenlund var speaker i den snodige radioserien Radio Skagerak, som vart ein populær LP på Triola. Den mest markante tidlege kreasjonen hans var Feriebiskop Fjertnes, med plata Feriebiskop Fjertnes slår til igjen, som vart ein bestseljar i 1968.
Wesenlund hadde fleire hovudroller i teateroppsetjingar, som i Charlies Tante på Det Norske Teatret 1994. Ho vart så populær at ho vart overført til Chateau Neuf, omsett til riksmål og filmatisert for TV. Han var Leopold i Sommer i Tyrol i Oslo, Århus og København, og 1987 var han homofil dragartist i Jerry Hermans La Cage Aux Folles på Chateau Neuf.
Innan film hadde han hovudroller i kjende klassikarar som Norske byggeklosser, Den siste Fleksnes, Bør Børson jr. og Mannen som ikke kunne le
Rolv Wesenlund hadde òg sitt eige talkshow (Wesenstund), som først gjekk på Norsk TV1 og seinare på TVNorge. I seinare år var Rolv Wesenlund ein av frontfigurane for Seniorsaken.
Fylkesveg 25
Fylkesveg 25 finst i fleire fylke i Noreg:
Rolv Wesenlund
Karriere
Den siste rolla hadde Rolv Wesenlund i adventskalenderen Den unge Fleksnes som vart send på TVNorge jula 2010. Her spelte han Marve Fleksnes i draumesekvensar mot den unge Fleksnes (Reidar Fredrik Frydenlund).
Bridgit Mendler
Bridgit Claire Mendler (fødd 18. desember 1992) er ein amerikansk skodespelar, sanger, musiker og låtskriver. Ho spelte Teddy Duncan på Disney Channels serie Good Luck Charlie og spelte hovudrolla i Disney Channel-filmen Lemonade Mouth. Ho spelte Julie Van Heusen på Wizards of Waverly Place, og har også funne stad i Labor Pains, Alvin og gjengen: Den Squeakquel og Beverly Hills Chihuahua 2. Mendler spelte også Kristen Gregory i The Clique.
Glasshytten på Verftet
Glasshytten på Verftet er ei glashytte etablert på USF Verftet i Bergen i 1992 av Beda Maria Johanson. Produkta blir selde som Beda Glass.
Bridgit Mendler
Ho har signert med Hollywood Records, som gav ut Mendlers fyrste plate "Hello My Names is-Bridgit Mendler" i oktober 2012.
Dieffenbachia
Dieffenbachia er ei planteslekt i myrkonglefamilien. På norsk blir plantar frå slekta stundom kalla prikkblad eller prikkbladplante.
Plantane kjem opphavleg frå dei tropiske regnskogane i Sør-Amerika der dei veks på bakken. Dei toler difor skugge ganske godt. Dieffenbachia-plantar er mykje brukt som stoveplantar på grunn av dei store og dekorative blada som ofte har vene mønster av ulik sort, avhengig av varietet. Særleg i 1970-åra var Dieffenbachia ein svært «trendy» potteplante. Det er særleg to arter som vert brukt som stoveplantar, den eine er Dieffenbachia maculata, som vert om lag 15–50 cm høg, den andre er Dieffenbachia seguine, som vert større og kraftigare enn den førstnemnde, opptil eit par meter høg.
Dieffenbachia-plantar blomstrar sjeldan, men på eldre planter kjem det av og til ein blome. Blomen minner om blomar til andre planter i myrkonglefamilien, men er grøn og tynn. Samanlikna med blada er han lite prangande.
I likskap med Epipremnum pinnatum (gullranke), som òg tilhøyrer myrkonglefamilien, skal Dieffenbachia ha visse luftreinsande eigenskapar.
Gliding Bird
Før ho møtte mentoren sin, Gram Parsons, og vart ein kjend countrysongar, byrja Harris å syngje visesongar, men Gliding Bird syner likevel ein eklektisk smak som ein òg fann på dei seinare platene hennar. Albumet inneheld fem viser av Harris (påverka av Joan Baez og Joni Mitchell) i tillegg til countryrock av Bob Dylan og Fred Neil, klassisk country av Hank Williams og ei folk-pop-utgåve av ein Dionne Warwick/Bacharach/David-hit. Ikkje før The Ballad of Sally Rose i 1985 hadde eit Harris-album meir enn to av hennar eigne songar.
Jubilee Records vart lagt ned kort tid etter albumet kom ut, og det vart derfor ikkje verken distribuert eller marknadsført. Katalogen til selskapet vart kjøpt av Roulette Records. Ingen av singlane frå albumet gjekk inn på singellista i USA. Tittelsporet «Gliding Bird», var skriven av den dåverande ektemannen, Tom Slocum. Albumet vart sidan gjeven ut på selskapet Emus med eit anna plateomslag.
Sjølv om det teknisk sett er det første albumet til Harris, har ho sidan fornekta plata og reknar Pieces of the Sky frå 1975 som det første «offisielle» albumet hennar. I 2007 kom plateboksen Songbird med sjeldant materiale frå Rhino Records, med ein alternativ, noko kortare versjon av songen «Clocks» frå innspelinga av Gliding Bird.
Vitne
Eit vitne er ein person som har opplevd eller vurdert noko og som kan forklara seg om dette. Ordet «vitne» kjem frå norrønt vitni, og har samband med det å vite.
I etterforskings- og rettsakssamanheng vil dette ofte vera nokon som har sett, høyrt, tenkt, meint, følt eller sagt i samband med ei viss sak eller ei hending. Eit augevitne er nokon som har direkte erfaring frå saka. Eit sakkunnig vitne kan dela ekspertise knytt til saka.
Ein kan også vere vitne i samband med dokument og prosedyrar for å sikre at alt går rett føre seg. Rettsvitne er til dømes vitne til saksgangen i rettssaker der ein berre har den tiltalte og ein dommar. Vitne til kontraktar og andre dokument kan skriva under på at dokumentet er utforma slik det står.
I religiøs samanheng kan ein vere vitne til noko ein sjølv har opplevd, til dømes å ha sett eller høyrt noko guddommeleg.